Vremea până în 17 martie. Meteorologii anunță o încălzire a vremii, în următoarea perioadă. Vor fi și condiții de ceață. Însă urmează și ploi, iar la munte, ninsori.
Temperaturile cresc, de duminică, 10 martie. Maximele vor urca până la 18 grade Celsius, neobișnuit de ridicate pentru această perioadă.
"Vom intra foarte repede într-un proces de încălzire a vremii.
Până spre jumătatea săptămânii viitoare, maximele se vor situa în general între 10 și 18 grade, deci trecem spre temperaturi mai ridicate decât normalul perioadei.
Precipitațiile vor fi destul de puține, ploi în general slabe cantitativ mâine și poimâine, mai ales în partea de vest a țării și în zonele montane.
Apoi, pe parcursul săptămânii viitoare sunt de așteptat, cam în toată țara, perioade cu ploi ceva mai abundente.
Nu este un lucru neapărat rău, pentru că nu a mai plouat cam de mult, iar din punct de vedere al temperaturilor minime, pentru că a fost mai rece nopțile trecute, și acestea vor fi în creștere", a spus Florinela Georgescu, reprezentant ANM, la Antena 3.
Vremea până în 17 martie
Duminică, 10 martie, maximele vor fi între 10 și 18 grade, iar minimele, de 0-11 grade.
- Va ploua în zone locale din Transilvania, Banat, Maramureș. Precipitații sunt posibile și în restul țării.
- La munte vor fi lapoviță și ninsori, la altitudini mai mari, unde vor fi și intensificări ale vântului.
Luni, 11 martie, se înnorează pe arii extinse și vor fi ploi. Continuă lapovița și ninsorile în zonele montane.
Marți, 12 martie, va ploua în jumătatea de est a țării, dar și la munte. În unele zone, vor fi și descărcări electrice. Maximele vor urca până la 17 grade.
- La altitudini mari, va ninge.
Miercuri, 13 martie, va continua să plouă în zonele de deal și munte, cu perioade de instabilitate atmosferică.
Joi, 14 martie, temperaturile coboară ușor, în Transilvania și Banat (13 grade). Va continua să fie mai cald decât de obicei, în alte zone (16 grade la București). La munte vor fi condiții de lapoviță și ninsori. Minimele la altitudini mari vor fi negative.
De vineri, 15 martie până duminică, 15 martie, maximele vor fi între 14 și 15 grade. La munte, vor fi sub 10 grade Celsius și minime negative. Vor mai fi perioade cu ploi.
Vor fi condiții de ceață aproape în fiecare zi a săptămânii următoare.
Urmăriți Alba24.ro și pe Google News
Dacă ți-a plăcut articolul: